stanford-oval/wikipedia huggingface dataset:
נווה מדבר עירוני

מזרקה בכיכר המכללות, שכונה א' באר שבע
מזרקה בגן שפריר, ליד בית עיריית באר שבע
פינת מפלי המים, פארק החייל האוסטרלי
מזרקת הפסיפס בכניסה לשכונת נווה זאב
נווה מדבר עירוני הוא מיזם שהגה רוביק דנילוביץ' ראש עיריית באר שבע.[דרוש מקור] בהובלת אדריכלית הנוף, פרופ' יעל מוריה
המיזם כולל עשרות אלמנטים של מים, מזרקות, מפלים מלאכותיים ובריכות מים, מלווים בשילוב תאורה צבעונית ברחבי באר שבע, מופעי מים המאפשרים גישה לקהל להשתעשע במים, צמחייה מותאמת אקלים והקמה של שלושה אגמים מלאכותיים ברחבי העיר. נוסף לכך, הארה של מבני ציבור בעיר בתאורה מתחלפת, בשלל צבעים כדוגמת בניין עיריית באר שבע, בית יד לבנים, "גשר הצינורות", המיועד להולכי רגל ורוכבי אופניים, המחבר בין העיר העתיקה לשכונת נווה נוי ועוד.
המיזם זכה ב"אות העיצוב" מטעם המגזין הבינלאומי לאדריכלות ולעיצוב DOMUS, המחלקה לארכיטקטורה בבצלאל, הפקולטה לאדריכלות ובינוי ערים בטכניון, האיגוד הישראלי של אדריכלי הנוף, איגוד המתכננים בישראל, עמותת האדריכלים המאוחדים, מרכז השלטון המקומי, איגוד מהנדסי הערים ומשרד הבינוי והשיכון.
באר אברהם

באר אברהם, הנמצא במפגש בין הרחובות דרך חברון ורחוב קרן קיימת לישראל. זוהי באר עתיקה אשר נותרה שמורה במשך מאות רבות של שנים. במקום נבנה מרכז מבקרים חדש.
אלמנטים של מים

אנטיליה המחוברת לאמת מים בעיר העתיקה בבאר שבע שבכיכר רבין.
סיטי פארק

מתחם הסיטי פארק ע"ש לארי וליליאן גודמן, בסמוך לשדרות רגר, (מול יד לבנים ומול משכן הפיס לאמנויות הבמה). במתחם אטרקציות מים שונות המתפרשות על פני שטח של שמונה דונם. הפארק נחנך ב-6 במאי 2013.
פארק הילדים

אגם מלאכותי המשתרע על פני 5,500 מ"ר, נמצא במרכזו של פארק הילדים, אליו הובאו בעלי חיים כגון דגי נוי וברווזים. הפארק כולל מתקני משחק, מתקני משחק נגישים לבעלי צרכים מיוחדים, הצללות, אמפיתיאטרון, מפל מים, מתקן אומגה, מתחם אוניות פיראטים, שביל אופניים, שביל הליכה ואטרקציות נוספות.
מזרקות

מזרקה בכניסה הצפונית של באר שבע, במפגש הרחובות שדרות רגר, הצדיק מירושלים ודרך אביטל אביגדור
מזרקה בגן שפריר, בסמוך לעיריית באר שבע ולשדרות שז"ר
מזרקת כדור הארץ - בכניסה לבית חולים סורוקה ברחוב וינגייט. מזרקה בדמות אבן ענקית כדוגמת כדור הארץ, אשר מסתובבת באמצעות זרם המים
מזרקה בכיכר המכללות בשכונה א' במפגש הרחובות, רחוב ביאליק ורחוב תל חי
מזרקה ברחבת הקונסרבטוריון העירוני והספרייה העירונית
מזרקה במפגש הרחובות, שדרות ירושלים ורחוב בית לחם, בסמוך לבית החייל
מזרקה בכיכר רבין שבעיר העתיקה בבאר שבע
מזרקה בכיכר JNF, טיילת אימבר, במפגש הרחובות, שדרות נפתלי הרץ אימבר ורחוב כפר דרום
מזרקה במפגש הרחובות, שדרות נפתלי הרץ אימבר ורחוב הרב מישאל דהן
מזרקה בכניסה המערבית של באר שבע, במפגש הרחובות שדרות טוביהו ושדרות יגאל ידין
מזרקה בין השכונות נווה זאב ושכונה ט', בסמוך לדרך ג'ו אלון ורחוב יריחו, בגן מיכה טלמון
מזרקה בשכונת נחל עשן בצומת הרחובות החשמונאים ואגוז
שתי מזרקות בחזית הגראנד קניון
מזרקה בכיכר קלוז' נפוקה, במפגש הרחובות, שדרות הערים התאומות, פרופסור גבריאל טרק ופרופסור יוסף שטרן
מזרקה בכיכר נאוי, ברחבה שלפני תחנת הרכבת.
מפל

מפל צבעי הקשת, ככר מונטריאול בשכונת רמות במפגש הרחובות, דרך אביטל אביגדור, שדרות לוי אשכול ורחוב המדע
מפל בפארק החייל האוסטרלי
מפל פסיפס המים, במפגש הרחובות שדרות יוהנה ז'בוטינסקי ורחוב חטיבה שמונה, בכניסה המערבית של שכונת נווה זאב
מרוץ לילה זוהר

במסגרת מיזם נווה המדבר העירוני, התקיים בבאר שבע, לראשונה בישראל, ב-2 במאי 2013, מרוץ לילה זוהר בשם "באר-שבע GLOW" שבמהלכו רצו המשתתפים עם חולצות זוהרות, אטרקציות ואלמנטים נוספים שחולקו לרצים ולמעודדים, במסלול מואר בצבעי אולטרה ושילוט זוהר. המירוץ התקיים בשעות הערב, אחר השקיעה. הוא החל במיזם המזרקות המוארות סיטי פארק הסמוך לבניין עיריית באר שבע, ארך עשרה ק"מ וכלל במסגרת המסלול רבות מהמזרקות והכיכרות הזוהרות ומלאות הצבע. במירוץ השתתפו כ- 6,000 רצים ורבבות מעודדים. ראש העיר הכריז כי בכוונתו לקיים את המירוץ באופן שנתי.
גלריה

מזרקה ברחבת הקונסרבטוריון העירוני והספרייה העירונית (ביום)
מפל צבעי הקשת, בכיכר מונטריאול
מזרקה בכניסה הצפונית לבאר שבע
מזרקת כדור הארץ, בכניסה לבית חולים סורוקה
מזרקה בשדרות ירושלים, בסמוך לבית החייל
מזרקה בכיכר JNF בשדרות נפתלי הרץ הימבר
מזרקה בכיכר JNF בשדרות נפתלי הרץ הימבר
ראו גם

כיכרות בבאר שבע
הערות שוליים

↑  יעקב לוי, מי רוצה לשבת בסלון הבאר שבעי?, באתר my net באר שבע והנגב, ‏26.10.09
↑  תכנית אסטרטגית באר שבע, באתר מוריה אדריכלים
↑  אות העצוב / אתר התחרות
↑  יעקב לוי, עכשיו זה רשמי: באר שבע הופכת לעיר המים, mynet, ‏17 בינואר 2012
↑  לראשונה: גלגל מוביל המים בעיר העתיקה החל לפעול כאטרקציית מים מהיפות בארץ
↑  באר שבע GLOW: מירוץ הלילה הזוהר של ישראל, באתר וואלה, 9 באפריל 2013
אנטיליה המחוברת לאמת מים בכיכר רבין בבאר-שבע
אבי אתגר

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1948 ברלין, גרמניה
 פטירה:  1 באוקטובר 2023 (בגיל 75 בערך) נס הרים, ישראל 
 שם לידה:  אברהם קלוברג
 מקום קבורה:  נס הרים
 מדינה:  ישראל ישראל
 מעסיק:  הערוץ הראשון, תאגיד השידור הישראלי
 מספר צאצאים:  4
 קישורים חיצוניים
 פייסבוק:  avi.etgar1
 
אברהם אָבִי אֶתְגָּר (1948 – 1 באוקטובר 2023) היה שדרן רדיו ומנחה טלוויזיה ישראלי.
ביוגרפיה

אתגר נולד בברלין בשנת 1948 בשם אברהם קלוברג, בן יחיד להורים ניצולי שואה. כשהיה תינוק עלו הוריו ארצה והתגוררו בקריית מוצקין, שם גדל. בצה"ל שירת בחיל התותחנים. לאחר שחרורו מהצבא החל ללמוד לתואר ראשון במשפטים באוניברסיטה העברית. בסוף שנת 1970 עבר, בהדרכתו של דניאל פאר, קורס קריינים של רשות השידור, לצד אלי ישראלי, שוש עטרי, גבי ינון וגבי גזית.
לאחר שסיים את קורס הקריינים התקבל לעבודה ברדיו ברשת א'. בסוף שנות ה-60 הכיר את קרן, ילידת אירלנד, והשניים נישאו. ב-1971 נפטר אביה של קרן והשניים יצאו להלווייתו שנערכה בדבלין. אתגר היה בדרכו חזרה לישראל דרך אמסטרדם. שם נפגע מרכבת חשמלית שאיבדה את השליטה. הוא נפצע אנושות ושתי רגליו נקטעו.
לאחר שיקומו מהפציעה, החל לעבוד ברדיו, וכדי שיוכל להגיע לאולפן בוצעה הנגשה עבורו ועבור השדרנית לאה ליאור של שביל הגישה לאולפן שלפני כן הכיל מדרגות.
אתגר הגיש מספר תוכניות רדיו. ביניהן, "מה כבר תשע", וכן את "יום יום ים", "שוקו חם" ו"טיסת לילה".
בטלוויזיה היה בין מגישי תוכניות האירוח "שעה טובה" ו"סיבה למסיבה" בערוץ הראשון במהלך שנות ה-80.
ב-1989 החל להגיש בערוץ הראשון את תוכנית ההומור והאירוח "מוצ"ש", בכיכובם של ספי ריבלין, דפנה ארמוני, דב רייזר, יעל עמית ואלי יצפאן. התוכנית זכתה להצלחה, ובזכות הופעותיו בתוכנית זאת, יצפאן זכה להכרה ציבורית רבה.
אתגר שידר תוכנית בוקר יומית אחת לשבוע בכאן גימל, וכן את התוכנית "המבחר של אבי אתגר", הגשה מוזיקלית אישית ששודרה בשבת בצהריים בין השעות 12:00–14:00. תוכניתו האחרונה שודרה לקראת יום כיפור תשס"ד.
בתוכניותיו היה יוזם מדי פעם מבצעים למען מטרות ציבוריות, כגון איסוף תרומות לאגודה למלחמה בסרטן, ולמען עמותת "אור ירוק" וארגונים נוספים.
מלבד עיסוקיו בתחום התקשורת, הוא היה מומחה לנושאי יין, פרסם מאמרים והעביר הרצאות בנושא.
אתגר היה נשוי, ואב לארבע בנות.
נפטר ב-1 באוקטובר 2023, ונקבר בבית העלמין ביישוב נס הרים.
הערות שוליים

↑  מערכת שווים, נפטר אבי אתגר, מנחה הטלוויזיה הראשון בכיסא גלגלים, באתר שווים, ‏1 באוקטובר 2023
↑  שרון עידן, תמונה מסיום קורס הקריינים של קול ישראל בסוף 1970 (צולמה במרכז ההדרכה של רשות השידור), שבו השתתפו, בין השאר, אלי ישראלי,  שוש עטרי, גבי ינון, אבי אתגר, לאה ליאור, איריס לביא וגבי גזית. במרכז התמונה, משה חובב, ומשמאל, דניאל פאר, באתר דף הפייסבוק של שרון עידן, ‏28 בספטמבר 2018
↑  ⁨כל מה שרצית לדעת על אבי אתגר ⁩| ⁨מעריב⁩ | 30 יוני 1989 | אוסף העיתונות, באתר הספרייה הלאומית
↑  כרמית גיא, לאה ליאור, למשל, באתר העין השביעית, 1 בינואר 2000
↑  קיץ ברבנר, ‏"איש אינטליגנטי עם קול כובש": אלי יצפאן נפרד מהאיש שגילה אותו, אבי אתגר, באתר מעריב אונליין, 1 באוקטובר 2023
1 2  גיא עזרא, ‏ברוך דיין האמת: איש התקשורת אבי אתגר הלך לעולמו, באתר "סרוגים", 1 באוקטובר 2023
↑  גיל משעלי, ‏שדרן הרדיו והטלוויזיה הוותיק אבי אתגר הלך לעולמו בגיל 76, באתר ‏מאקו‏, 1 באוקטובר 2023
| --- | --- |
בקרת זהויות :  NLI: 987012491276605171  VIAF: 2501169929780869380008   WorldCat (עם VIAF): 2501169929780869380008
רועי ניצן

| --- | --- |

 לידה:  6 ביוני 1977 (בן 47) פתח תקווה ישראל ישראל
 לאום:  ישראלי
 מקום לימודים:  תלמה ילין,  Gerrit Rietveld Academie, אמסטרדם
 תקופת הפעילות:  2003
 זרם באמנות:  וידאו ארט, אפקטים ויזואליים
 יצירות ידועות:  אפקטים ויזואליים לסרטים: ואלס עם באשיר, מדוזות ולסדרות סקיי ומפלצות קטנות
 פרסים והוקרה:  מלגה והוקרה מטעם הקרן החדשה לקולנוע וטלוויזיה, בשנת 2013  זוכה פרס האנימציה הטובה ביותר לסדרת ילדים ונוער מטעם האקדמיה הישראלית לקולנוע וטלוויזיה לשנת 2021
 בת זוג:  שני מלמד ניצן
 מספר צאצאים:  2
 ‏ www.studiopotemkin.com
רועי ניצן (נולד ב־6 ביוני 1977) הוא אמן וידאו ישראלי, במאי, יוצר טלוויזיה ומומחה אפקטים ויזואליים. יצר אפקטים ויזואליים לסרטים "ואלס עם באשיר" ו"מדוזות". יצר את סדרת הדרמה הקומית "מפלצות קטנות" ביחד עם אשתו - שני מלמד ניצן.
עבודות וידאו שלו הוצגו במוזיאון תל אביב לאמנות והביאנלה לאדריכלות בוונציה. זכה בפרס האנימציה הטובה ביותר לסדרת ילדים ונוער מטעם האקדמיה הישראלית לקולנוע וטלוויזיה לשנת 2021 על עבודתו בסדרת הטלוויזיה "סקיי".
ביוגרפיה

רועי ניצן נולד ב־6 ביוני 1977 בפתח תקווה. למד בתיכון בבית הספר לאמנות ע״ש תלמה ילין.
שירת בחיל הים והשתחרר בדרגת סמל ראשון, כסגן מפקד ספינת דבור.
קריירה אמנותית

בין השנים 2004-2000 למד אמנות בבית הספר לאמנות Gerrit Rietveld Academie, באמסטרדם שבהולנד. בשנת 2005 קיבל תואר בוגר באמנות (BFA).
בשנת 2008 היה מנהל מחלקת האפקטים הוויזואליים בסרט "ואלס עם באשיר".
בשנת 2010 היה מרצה במחלקה לאנימציה של מכללת מנשר לאמנות.
בשנת 2013 היה מנהל מחלקת האפקטים הוויזואליים בסרט "כנס העתידנים".
בשנת 2015 הקים ניצן את סטודיו פוטיומקין, סטודיו לאנימציה, ביחד עם דוד פולונסקי ומיכאל פאוסט, אותם הכיר בעת העבודה על הסרטים "ואלס עם באשיר" ו"כנס העתידנים".
בין השנים 2018-2015 שימש כמרצה בבית הספר לקולנוע במכללת ספיר.
בשנת 2021 זכה בפרס האנימציה הטובה ביותר לסדרת טלוויזיה מטעם האקדמיה הישראלית לקולנוע וטלוויזיה.
הציג מעבודותיו, בין היתר, בביאנלה של ונציה (2018 העלייה - וידאו ארט בשיתוף עם דוד פולונסקי) ובמוזיאון תל אביב (2017 מה שנותר - וידאו ארט, תערוכת יחיד בשיתוף עם אבישי כהן, ו-2017 הרפליקה - וידאו ארט).
קריירה אמנותית > תערוכות יחיד

בישראל ובעולם
2017 מה שנותר (This Does Not Die) - וידאו ארט, תערוכת יחיד בשיתוף עם אבישי כהן, מוזיאון תל אביב
2010 State Of Matter, Contemporary by Golconda Gallery, TLV
2009 Lullaby, Nuit Blanche, Yvon Lambert Gallery, Paris
2009 Round One, Nuit Blanche, Natalie Seroussi Gallery, Paris
קריירה אמנותית > פילמוגרפיה

2007 מדוזות, אפקטים ויזואליים, Lama Productions
2008 ואלס עם באשיר, מנהל מחלקת האפקטים הוויזואליים, Bridgit Folman Film Gang
2010 כנס העתידנים, מנהל מחלקת האפקטים הוויזואליים, Bridgit Folman Film Gang
2010 "חיים יקרים" בלייברג אנטרטיינמנט, קולוריסט
2015 - המעורר. י.ח ברנר - אפקטים ויזואליים ואנימציה, ערוץ 1
2017 חמורים בארץ הקודש - מנהל מחלקת האפקטים הוויזואליים, Golden Cinema Productions
2018 - יונתן אגסי הציל את חיי
2021 - אגדת חורבן
קריירה אמנותית > פילמוגרפיה > טלוויזיה

2016 מפלצות קטנות, יוצר שותף ובמאי שני, "רשת" וחברת ההפקה "סומיוקו", ערוץ 12.
2016 מפלצות הביתה!, יוצר שותף ובמאי, "רשת" וחברת ההפקה "סומיוקו", ערוץ 12.
2021 סדרת הטלוויזיה סקיי - אפקטים ויזואליים ואנימציה
קריירה אמנותית > פילמוגרפיה > וידאו קליפים

2006 - בירות, זאב טנא
כנסיית השכל
2018 - prime - TOTEMO
2022 - Down & Up - Jimi Prasad Orchestra
פרסים והוקרה

בשנת 2013 זכה למלגה והוקרה מטעם הקרן החדשה לקולנוע וטלוויזיה.
ב-2021 קיבל מענק של 100 אלף שקל ממפעל הפיס לביים את הקליפ Down & Up. הקליפ זכה בבחירה הרשמית בפסטיבל Video Art & Experimental Film Festival (VAEFF) בניו יורק ב-2022.
בשנת 2021 זכה בפרס האנימציה הטובה ביותר לסדרת טלוויזיה מטעם האקדמיה הישראלית לקולנוע וטלוויזיה על הסדרה סקיי.
משפחה

בשנת 2008 נישא לתסריטאית שני מלמד, העוסקת גם היא בקולנוע. לזוג שני ילדים והם גרים בתל אביב.
ניצן ושני היו יוצרי סדרת הטלוויזיה "מפלצות קטנות" בזמן ששני הייתה היוצרת ותסריטאית ראשית של הסדרה.
הערות שוליים

↑  רועי ניצן, ‏מתי ייגמר התקציב האינסופי של האפקטים המיוחדים?, באתר "Time Out ישראל", 23 במאי 2019
1 2 3 4  שגיא בן נון‏, "פלמח" היא הזוכה הגדולה בטקס פרסי הטלוויזיה לילדים ולנוער, באתר וואלה, 25 באוגוסט 2021
↑  כשהחורבן קם לתחיה - גילוי דעת, באתר גילוי דעת, ‏4 ביוני 2021
1 2  רועי ניצן ברשימת יוצרי האפקטים לסרט ואלס עם באשיר, באתר IMDb
1 2  רועי ניצן ברשימת יוצרי האפקטים לסרט מדוזות, באתר IMDb
↑  יונתן ריגר, ‏מפלצות קטנות: סדרת טלוויזיה חדשה, באתר ‏מאקו‏, 2 בנובמבר 2016
1 2  רועי ניצן זכה בפרס האקדמיה לשנת 2021 על פי אתר StudioPotemkin.com
↑   רועי ניצן - פצ'ה קוצ'ה - רועי ניצן מתאר את עבודתו, סרטון בערוץ "PechaKuchaTLV", באתר יוטיוב (אורך: 06:58)
↑  על רועי ניצן באתר גלריית ברברמן
↑  נירית אנדרמן, כנס העתידנים של ארי פולמן יפתח את פסטיבל הסרטים הבינלאומי בחיפה, באתר הארץ, 15 ביולי 2013
↑  רועי ניצן ברשימת יוצרי האפקטים לסרט כנס העתידנים, באתר IMDb
↑   נירית אנדרמן, כך שני אמנים חילונים בנו מחדש את בית המקדש, באתר הארץ, 10 ביולי 2021
↑  האתר של סטודיו פוטיומקין
1 2  באתר האישי של רועי ניצן
↑  קומפוזיציות לזמןחלל במוזיאון תל אביב, באתר במה
↑  מיטל רז, ‏החיבור המפתיע בין מוזיקאים ישראלים למוזיאון תל אביב, באתר "Time Out ישראל", 12 ביולי 2017
↑  איתן בוגנים, רגע לפני שהמוזיקה נהפכת לפסקול, באתר הארץ, 20 ביולי 2017
↑  התפקיד האחרון של מיכה לבינסון, באתר סינימסקופ
↑  חגית פלג רותם, ניסוי באוצרות דמוקרטית, באתר פורטפוליו, 22 באוגוסט 2017
↑  Case Study: Waltz With Bashir
↑  קונגרס העתידנים, ארי פולמן יפתח את פסטיבל הסרטים, באתר במה
↑  Peter Debruge, Cannes Film Review, Variety, ‏4 April 2013
↑  ‏PRECIOUS LIFE
↑   מתוך "המעורר. י.ח ברנר". "from "The Awakener: The Story of YH Brenner, סרטון  באתר יוטיוב (אורך: 01:59)
↑   חמורים בארץ הקודש - דוד וולך - donkeys in the Holyland - david volach, סרטון בערוץ "david volach", באתר יוטיוב (אורך: 05:10)
↑   איתי שטרן, מצחיק להיות הורה, באתר הארץ, 18 בינואר 2016
↑  טל פרי, ‏חברי להקת "כנסיית השכל" מדברים על הפריבילגיות שרכשו במשך השנים, באתר גלובס, 1 ביוני 2011
↑  שיר בחזרה עם כנסיית השכל, באתר וואלה, 1 ביוני 2011
↑  ‏Down & Up // Directed By Roiy Nitzan
↑  סמדר שילוני, "מפלצות קטנות": בובות של מבוגרים, באתר ynet, 2 בנובמבר 2016
טוביה סלומון

| --- | --- |

טוביה סלומון
 לידה:  אוקטובר 1862 כ"ד בתשרי תרכ"ג ירושלים, האימפריה העות'מאנית 
 פטירה:  1951  (בגיל 88 בערך) תשי"א
 מקום קבורה:  בית הקברות סנהדריה 
 עיסוק:  מדפיס, משורר, סופר וחוקר ישראלי
 
טוביה סלומון (נכתב שאלאמאן) (כ"ד בתשרי תרכ"ג, אוקטובר 1862 – כ"ג באדר א' תשי"א, 1951) היה מדפיס, משורר, סופר וחוקר ישראלי.
ביוגרפיה

טוביה סלומון נולד בירושלים בשנת 1862, בן ליואל משה סלומון, ממייסדי נחלת שבעה ופתח תקווה, ולפרומה בת אברהם רוטנברג.
החל ללמוד בתלמוד תורה של ישיבת עץ חיים בירושלים. בתקופת ילדותו עסק אביו בניסיון למצוא קרקע להתיישבות יהודית חקלאית, בתחילה באזור יריחו ואחר כך באזור שעליו נוסדה בהמשך פתח תקווה. בנעוריו היה עם הוריו בכפר  יהודיה הסמוך לפתח תקווה, אליו עברו המתיישבים בשנותיה הראשונות של המושבה. למד במרכז התורני מיסודה של חברת "דגל תורה", שהתקיים בכפר ליד בית אביו. באותה תקופה ליווה את אביו בנסיעותיו בארץ והתחקה על פרטי פעולותיו ורשם את הפרטים ביומנו, שהיווה בסיס לספריו שכתב בהמשך חייו, והוא מהווה עדות מכלי ראשון על מאורעות התקופה של ראשית ההתיישבות היהודית בארץ ישראל. כשחזר אביו לירושלים חזר אף הוא ולמד עוד בישיבת "עץ חיים". בהמשך למד את מלאכת הדפוס בבית-הדפוס של אביו. בהמשך ניהל את בית הדפוס, יחד עם אחיו יוחנן דוד סלומון, ועבד בו עד סמוך לפטירתו.
במקביל לעבודתו בבית הדפוס, עסק בצרכי ציבור ובמעשי חסד. היה חבר וגבאי חברת אוצר החסד "קרן שמואל", שיסדה בין השאר את שכונת קריית שמואל בירושלים, והיה חבר ועד הכללי "כנסת ישראל".
פרסם שירים, ומחקרים על ארץ ישראל ותולדותיה.
נפטר ב-1951, ונטמן בבית הקברות סנהדריה.
מנכדיו: פרופ' משה מנדלבאום והרב עודד וולנסקי.
עבודתו הספרותית

למנצח על שושנים: קבוצת שירים מגדולי חקרי לב על ציורי השושנה המציירת את כל שרידי חרבות מקדשי אל / על ידי טוביה שאלאמאן, ירושלים: שאלאמאן, תרמ"ג 1883.
ספר ירושלם: יכלכל קיצור תקופות ותכונות ד מקומות הק’ ירושלם, הר הבית, הר ציון, בית הכנסת בית יעקב, עם י"א ציורים פתוחי חותם / מאת טוביה ... סאלאמאן, ירושלים: [דפוס סלומון], תרמ"ד 1884.
לוח ירושלמי: ... לארבעה וארבעים שנה, משנת התרנ"ו עד שנת הת"ש ... / מאת טוביה בהרי"ם סאלאמאן, ירושלים: ט. סאלאמאן, [תרנ"ה 1895].
בשעריך ירושלם - שערי הר הבית. בית הבחירה ואבן השתייה. שירי געגועים לציון ולתחית ישראל, ירושלים, תש"ב, דפוס סלומון
כן כתב מזיכרונותיו שנתפרסמו בקבצים שונים. זכרונות מילדותו התפרסמו בספר עשרה דורות בארץ ישראל, חלק שני - בהם זכרונותיו כילד בתלמוד תורה עץ חיים, עת אביו חזר בראש קבוצה שניסתה למצוא מקום להתיישבות ביריחו.
בספר היובל לפתח תקווה נתפרסמו דבריו על יסוד פתח תקווה. תיאוריו על אביו – יואל משה סלומון המסרב לעזוב את המקום למרות הפצרת הרופא היווני, היוו את הבסיס לבלדה על יואל משה סלומון.
דבריו על פרשת השבוע, בספר "תורת ציון" (דברי תורה של צאצאי הראש"ז), ירושלים, 1995.
לקריאה נוספת

אברהם יערי, זכרונות ארץ ישראל, כרך א, פרק כו: ייסוד פתח תקווה, על פי זכרונות טוביה סלומון, עמ' 245–271.
הערות שוליים

↑  טוביה סלומון באתר GRAVEZ
↑  אליהו הכהן, 'למנצח על שושנים': ספר השירים הראשון מימי העלייה הראשונה, בבלוג "עונג שבת", 12 במאי 2017
| --- | --- |
בקרת זהויות :  NLI: 987007310998605171  LCCN: no2013046524  VIAF: 160880916   WorldCat (עם VIAF): 160880916
יוסף הכט

ערך זה עוסק באחד ממייסדי ארגון "ההגנה". אם התכוונתם להרב הראשי לאילת וחבר בבית דין רבני חב"ד, ראו .
| --- | --- |

 לידה:  25 בדצמבר 1894 ה'תרנ"ה ביחוב, האימפריה הרוסית 
 פטירה:  25 באפריל 1970 (בגיל 75) י"ט בניסן ה'תש"ל מכמורת, ישראל 
 מקום קבורה:  מכמורת 
 מדינה:  ישראל 
 השתייכות:   ההגנה
 תקופת הפעילות:  1922–1931 (כ־9 שנים)
 
יוסף הכט בלוחית זיכרון ליד המקום בו עמד ביתו ברח' קרן קיימת 16 בשכונת בורוכוב
לוחית זיכרון ליוסף הכט בשכונת בורוכוב
מצבתו של יוסף הכט בבית העלמין במושב מכמורת
יוסף הֶכט (25 בדצמבר 1894, ה'תרנ"ה – 25 באפריל 1970, י"ט בניסן ה'תש"ל) היה ממייסדי ארגון "ההגנה" ויושב ראש הראשון (המרכז) של הארגון.
לקריאה נוספת

מרדכי נאור (עורך ראשי), לכסיקון כוח המגן ה"הגנה", תל אביב: משרד הביטחון – ההוצאה לאור, הארגון הארצי של חברי ה"הגנה", תשנ"ג 1992, עמ' 121–122.
הערות שוליים

↑  ראו זאב צחור, ‏ועדת הבירור לבדיקת 'הקיבוץ החשאי' בגדוד העבודה, קתדרה 58, דצמבר 1990 (גרסת html באתר סנונית).
↑  עקיבא גוברין, פיקוד מעל המדרגות, דבר, 15 במאי 1970
↑  יהודה לפידות, לידתה של מחתרת: האצ"ל בשנות השלושים, תל אביב: ברית חיילי האצ"ל, תשס"ב 2001, הפילוג הראשון, באתר דעת.
↑  מת יוסף הכט, ממייסדי ה'הגנה', מעריב, 26 באפריל 1970.
↑  ד"ר ניר, מוסף הארץ, 1 במאי 2020
Mirrors (שיר של נטליה קילס)

Mirrors (בעברית: מראות) הוא שיר של הזמרת-יוצרת הבריטית נטליה קילס, מתוך אלבום האולפן הראשון שלה, Perfectionist. השיר יצא לאור ב-10 באוגוסט 2010 על ידי צ'ריטרי רקורדס, כסינגל המוביל מתוך האלבום. הרצועה נכתבה על ידי קילס, אייקון, ג'ורגיו טינפור ומרטין קיירסנבום, והופק על ידי שלושת האחרונים. "Mirrors" תואר כשיר דיסקו-פופ, והוא עוסק בנושאים שונים, בהם סאדומאזוכיזם ויהירות.
"Mirrors" זכה לביקורות חיוביות בדרך כלל, שכן רבים ממבקרי המוזיקה ציינו אותו כשיר בולט באלבום. השיר זכה להצלחה במצעדים שונים במדינות באירופה, והגיע לעשירייה הראשונה באוסטריה, גרמניה ופולין. במצעד שירי הדאנס קלאב האמריקאי הגיע השיר למקום השלישי. את הקליפ לשיר ביים גווילם דובט. קילס קידמה את השיר באמצעות הופעות חיות בלייף בול 2011 ובתוכנית הגרמנית Schlag den Raab.
רקע והרכב

השיר הוקלט באולפן השדרה ה-11, אולפני ההקלטות Chalice ואולפני ההקלטות של Cherrytree. את השיר כתבה קילס עם אייקון, ג'ורג'יו טינפור, ומרטין קיירסנבום, והנדסו מארק גודצ'יילד וטוני אוגיאל. רוברט אורטון ביצע את המיקסינג לשיר, וג'ין גרימלדי היה אחראי למאסטרינג. "Mirrors" תואר כשיר "דיסקו פופ" המורכב מגיטרות חשמליות ובס. ג'ק סטיבין מ-AltSounds ציין כי הפקת הרצועה גורמת לו ל"תחושה גותית". מתיו וילקנינג מAOL רדיו השווה את השיר ל-"Sweet Dreams (Are Made of This)" של יורית'מיקס.
קבלת השיר > ביקורות

עם יציאתו זכה "Mirrors" לביקורות חיוביות בדרך כלל ממבקרי מוזיקה. אלכס יאנג מ-Consequence of Sound ציין כי השיר הוא רצועה בולטת וחשובה באלבום. בלייר קלי מ-musicOMH תיארה את הפזמון של השיר כ"נהדר ומאוד קליט", אך מתחה ביקורת על החלק הדיבורי של השיר.
קבלת השיר > במצעדי המוזיקה

השיר הגיע למקומות גבוהים במספר מצעדים באירופה. ב-Ö3 Austria Top 40 האוסטרי, שהה השיר 20 שבועות והגיע בשיאו במקום ה-7. בהמשך השיר אף נכלל במצעד סוף השנה של אוסטרליה לשנת 2011, בו דורג במקום ה-50. במצעד הסינגלים הגרמני של Media Control הגיע השיר למקום ה-10, והיה לסינגל ה-80 המצליח ביותר במדינה ב-2011. במצעד ה-Airplay הפולני הגיע השיר בשיאו למקום השני. בבריטניה נחל השיר הצלחה מועטה יותר, והגיע למקום ה-101 בלבד במצעד הסינגלים הבריטי. במצעד השווייצרי שהה השיר שבוע אחד, ודורג במקום ה-52, בעוד שבפלנדריה הגיע למקום ה-18 ב-Ultratip. בצפון אמריקה הגיע השיר למקום ה-35 בקנדה הוט 100, ולמקום השלישי במצעד שירי הדאנס קלאב האמריקאי.
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  אוסטריה | Ö3 אוסטריה טופ 40‏ | 7 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 3 |  |
|  גרמניה | GfK – טופ 100 | 10 |  |
|  הממלכה המאוחדת | מצעד הסינגלים הבריטי | 101 |  |
|  קנדה | קנדה הוט 100 | 46 |  |
|  שווייץ | המצעד השווייצרי | 52 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  אוסטריה | Ö3 אוסטריה טופ 40‏ | 50 |  |
|  גרמניה | GfK – טופ 100 | 80 |  |
נתוני מכירות

| מקום | תארים | מכירות |
| --- | --- | --- |
| גרמניה (BVMI) | זהב | 150,000 |
היסטוריית יציאות לאור

| אזור | תאריך | פורמט |
| --- | --- | --- |
| ארצות הברית | 10 באוגוסט 2010 | הורדה דיגיטלית |
| גרמניה | 3 בספטמבר 2010 | הורדה דיגיטלית |
| הממלכה המאוחדת | 3 בספטמבר 2010 | הורדה דיגיטלית |
| ארצות הברית | 2 בנובמבר 2010 | מיני-אלבום דיגיטלי – רמיקסים |
| גרמניה | 10 בינואר 2011 | מיני-אלבום דיגיטלי – רמיקסים |
| גרמניה | 11 בפברואר 2011 | סינגל CD |
| ארצות הברית | 26 באפריל 2011 | מיני-אלבום דיגיטלי – רמיקסים פרק 2 |
הערות שוליים

↑  נטליה קילס, מרטין קיירסנבום, אייקון, ג'ורגיו טינפור
↑  Perfectionist (Media notes). Natalia Kills. Intercope. 2011.{{cite AV media notes}}:  תחזוקה - ציטוט: others in cite AV media (notes) (link)
↑  Copsey, Robert (29 במרץ 2011). "Natalia Kills: 'Mirrors'". דיגיטל ספיי. Hearst Magazines UK. נבדק ב-5 באוקטובר 2022. {{cite web}}:  (עזרה)
↑  Wilkening, Matthew (1 בספטמבר 2010). "Natalia Kills, 'Mirrors' -- New Song". AOL Radio. אורכב מ-המקור ב-14 בספטמבר 2010. נבדק ב-5 באוקטובר 2022. {{cite web}}:  (עזרה)
↑  Young, Alex (22 באוגוסט 2011). "Album Review: Natalia Kills – Perfectionist". Consequence of Sound. נבדק ב-5 באוקטובר 2022. {{cite web}}:  (עזרה)
↑  Kelly, Blair (19 בספטמבר 2011). "Natalia Kills – Perfectionist". musicOMH. אורכב מ-המקור ב-14 במאי 2013. נבדק ב-5 באוקטובר 2022. {{cite web}}:  (עזרה)
↑  "Jahreshitparade Singles 2011" (בגרמנית). austriancharts.at. Hung Medien. נבדק ב-5 באוקטובר 2022. {{cite web}}:  (עזרה)
↑  "Top 100 Single-Jahrescharts – 2011" (בגרמנית). Offizielle Deutsche Charts. GfK Entertainment. נבדק ב-5 באוקטובר 2022. {{cite web}}:  (עזרה)
↑  "Chart Log UK – Weekly Updates Sales 2011". Zobbel. נבדק ב-5 באוקטובר 2022. {{cite web}}:  (עזרה)
↑  "Mirrors – Single by Natalia Kills". iTunes Store US. Apple. אורכב מ-המקור ב-8 במרץ 2011. נבדק ב-5 באוקטובר 2022. {{cite web}}:  (עזרה)
↑  "Mirrors – Single von Natalia Kills" (בגרמנית). iTunes Store Germany. Apple. אורכב מ-המקור ב-5 באוגוסט 2011. נבדק ב-5 באוקטובר 2022. {{cite web}}:  (עזרה)
↑  "Mirrors – Single by Natalia Kills". iTunes Store UK. Apple. אורכב מ-המקור ב-14 במרץ 2011. נבדק ב-5 באוקטובר 2022. {{cite web}}:  (עזרה)
↑  "Mirrors (Remix) – EP by Natalia Kills". iTunes Store US. Apple. אורכב מ-המקור ב-2 במאי 2011. נבדק ב-5 באוקטובר 2022. {{cite web}}:  (עזרה)
↑  "Mirrors Remix – EP by Natalia Kills". iTunes Store Germany. Apple. נבדק ב-5 באוקטובר 2022. {{cite web}}:  (עזרה)
↑  "Natalia Kills | Mirrors" (בגרמנית). Universal Music Germany. נבדק ב-5 באוקטובר 2022. {{cite web}}:  (עזרה)
↑  "Mirrors (2-Track)" (בגרמנית). Amazon.de. נבדק ב-5 באוקטובר 2022. {{cite web}}:  (עזרה)
↑  "Mirrors (Remixes) [Chapter 2] – EP by Natalia Kills". iTunes Store US. Apple. נבדק ב-5 באוקטובר 2022. {{cite web}}:  (עזרה)
| --- | --- |
בקרת זהויות :  MusicBrainz work: 7f942d9d-98c7-3ed9-89b5-3e7aeda1d560 
זמר ההיפ-הופ אייקון היה מכותבי ומפיקי השיר.
פרנסיס סקוט קי

| --- | --- |
פרנסיס סקוט קי
פרנסיס סקוט קי
 לידה:  1 באוגוסט 1779 טרה רוברה, ארצות הברית 
 פטירה:  11 בינואר 1843 (בגיל 63) בולטימור, ארצות הברית 
 מדינה:  ארצות הברית ארצות הברית
 מקום קבורה:  Mount Olivet Cemetery 
 השכלה:  סיינט ג'ון קולג' 
 תפקיד:  תובע מחוזי  תובע ארצות הברית למחוז קולומביה 
 השקפה דתית:  הכנסייה האפיסקופלית 
 בן או בת זוג:  Mary Tayloe Lloyd 
 פרסים והוקרה:  היכל התהילה של כותבי שירים 
 חתימה:   
 
פרנסיס סקוט קי (באנגלית: Francis Scott Key‏; 1 באוגוסט 1779 - 11 בינואר 1843) היה עורך דין ומשורר חובב אמריקני שכתב שיר שחלק ממנו הפך להמנונה של ארצות הברית.